Atle Kittang

Atle Kittang (født 20. mars 1941 i Flora, død 1. juni 2013) var en norsk litteraturviter og professor i allmenn litteraturvitenskap ved Universitetet i Bergen.

Kittang gikk ut av Firda offentlege landsgymnas i 1960, studerte tysk og fransk ved Universitetet i Bergen og ble mag. art. i 1966. Han tok doktorgraden i 1973 på en avhandling om den franske lyrikeren Arthur RimbaudAtle Kittang Discours et jeu: essai d'analyse des textes d'Arthur Rimbaud 1972 Universitetet i Bergen Han var førstelektor ved Universitetet i Bergen fra 1970 til 1974 og siden professor. Han ble den første professoren i litteraturvitenskap da faget fikk sitt eget institutt ved Universitetet i Bergen i 1974. Senere ble instituttet slått sammen til Institutt for lingvistiske, litterære og estetiske fag.Litteraturprofessor Atle Kittang er død, Aftenposten 2. juni 2013 Han skrev flere bøker, blant annet om Knut Hamsun, Henrik Ibsen og Sigmund Freud, og utgav flere antologier.

Atle Kittang døde 1. juni 2013 etter lengre tids sykdom.Atle Kittang er død (Bergens Tidende, 2. juni 2013)

 Utmerkelser 
Kittang var medlem av Det Norske Videnskaps-Akademi (fra 1988) og Det Kongelige Norske Videnskabers Selskab (fra 2000). Han fikk Møbiusprisen for fremragende forskning i 2003.bt.no Prestisjetung forskningspris til Atle Kittang 06.11.2003 for «sin fremragende og brede forskningsinnsats innen allmenn litteraturvitenskap, og for sin evne til å skape dynamiske og kreative miljøer rundt seg».

 Referanser 

 Eksterne lenker 


 Hjemmeside ved UiB
 På høyden, 18. mars 2011

Kategori:Norske litteraturhistorikere og litteraturkritikere
Kategori:Medlemmer av Det Norske Videnskaps-Akademi
Kategori:Medlemmer av Det Kongelige Norske Videnskabers Selskab
Kategori:Professorer ved Universitetet i Bergen
Kategori:Personer fra Flora kommune
Kategori:Prisen for fremragende forskning
Kategori:Ibsenforskere
Kategori:Norske litteraturprofessorer